МЕШОВИТ ПАРЛАМЕНТАРЕН КОМИТЕТ

- РЕПУБЛИКА МАКЕДОНИЈА И ЕВРОПСКА УНИЈА

12-ти Состанок

26-27 ноември 2014 година

Стразбур

Предлог-изјава од страна на ко-претседавачите

Мешовитиот парламентарен комитет - Република Македонија и Европската унија го одржа својот 12-ти состанок на 26 и 27 ноември 2014 година во Стразбур под заедничко претседавање на г. Алојз ПЕТЕРЛЕ (ЕПП, Словенија) и г. Кенан ХАСИПИ (ДПТ, Република Македонија).

Ко- претседавачите го истакнаа значењето на МПК како важна платформа за меѓупарламентарни контакти и дискусии и и ја поздравија организацијата на 12-тиот состанок на МПК во новиот мандат, по изборите во двата парламента.

На овој состанок, Комитетот имаше размена на мислења со г. Фатмир БЕСИМИ, вице-премиер за европски прашања на Република Македонија, г.дин Жан Ерик ПАКЕ, во име на Европската комисија, г. Едуард АЈЕР во име на Европската служба за надворешни работи и г. Иво ВАЈГЛ, Известител на Комитетот за надворешни работи на Европскиот парламент за Извештајот за напредокот на Европската комисија.

Мешовитиот парламентарен комитет размени мислења за следните теми:

• за односите меѓу Европската унија и Република Македонија;

• политичката ситуација во земјата по предвремените парламентарни избори во 2014 година;

• владеењето на правото, реформите во областа на судството и јавната администрација, борбата против корупцијата;

• слободата на изразување и медиумите;

• економските и финансиските случувања; и

• добрососедските односи и регионалната соработка во контекст ПСЈИЕ.

Ко- претседавачите посочија дека МПК ќе се бори да даде вистински придонес во процесот на пристапување и истакнаа дека ќе ги направат сите можни напори за подобрување на целокупниот политички контекст, во изнаоѓање начини за излез од моменталниот застој во процесот на проширување.

Ко-претседавачите очекуваат да работат во формат на комплетен состав на МПК со соодветна застапеност на сите парламентарни партии. Во таа насока, ги охрабруваат владата и опозицијата да осигураат политичката дебата да се одвива во Собранието, како предуслов за отворен и контструктивен дијалог и за остварување на конкретни резултати.